Bya Catherine Lutwama
Omuyimbi Martin Angume amaze ekiseera nga mulwadde mu ddwaliro e Mulago afudde. Angume afudde mu ttuntu lya leero era omulambo gwe gukyali mu ddwaliro lino.
Angume yayatiikirira nnyo mu myaka gye 2000 ng’ayimbira mu Diamonds Production ekulirwa Kato Lubwama.
Angume ye yayimba “Guli mu ggiya nnene”, “Switch” Ekadde lyange kikumi ku kinakyo, Kwat, Tubeere Babiri,Yagala Musajjawo Nkola zange,Tinkuula n’endala nnyingi ezaamufuula omuganzi ennyo mu Bannakampala,era nga waafiiridde abadde ayimbira mu Comprehensive Band. Nga tanayingira bbandi yasooka kuyimba mu kkwaya za Kkanisa ng’atendereza Mutonzi.
Namwandu wa Angume ng'ayaziraana, Ekif; Deborah Nanfuka.
Angume waafiiridde ng’ensiike y’ebyokusanyuka yakaviibwako DJ Moses Nsereko (DJ Momo) abadde akubira mu Club Rouge.
Ebirala ku Angume;
Omu ku bakyalabe abaddewo nga Angume afa tasobodde kwogerako na Bukedde Online kuba abadde azirise.
Angume alese bannamwandu n’abaana. Tujja kukutuusaako ebirala ku Angume nga bwe binajja. Kitalo!
tso_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn